ประกาศกรมสรรพสามิต เรื่อง ลักษณะเครื่องหมายแสดงการเสียภาษีจดทะเบียน (ฉบับที่ 12/2550)

ประกาศกรมสรรพสามิต
ประกาศกรมสรรพสามิต
เรื่อง
ลักษณะเครื่องหมายแสดงการเสียภาษีจดทะเบียน
(ฉบับที่
๑๒/๒๕๕๐)[๑]
 

อาศัยอำนาจตามความในมาตรา ๖๒ วรรคสาม แห่งพระราชบัญญัติภาษีสรรพสามิต
พ.ศ. ๒๕๒๗
อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของ บริษัท
หาดทิพย์ จำกัด (มหาชน) ดังต่อไปนี้

เครื่องหมายแสดงการเสียภาษีจดทะเบียน ตามทะเบียนที่พนักงานเจ้าหน้าที่ได้รับจดไว้เลขที่
๐๑๘/๒๕๕๐ ลงวันที่ ๒๖ กุมภาพันธ์ ๒๕๕๐ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาจุกจีบ
ทำด้วยเหล็ก เป็นรูปวงกลม ขนาดเส้นผ่าศูนย์กลาง ๒.๖ เซนติเมตรพื้นฝาสีม่วง ตรงกลางฝามีรูปลูกโลกพื้นสีน้ำเงิน
มีลายสีแดงและสีเขียว มีรัศมีสีขาวและสีเหลืองรอบรูปลูกโลก และมีเส้นวงแหวนสีขาววนล้อมรอบรูปลูกโลก
ที่ปลายเส้นวงแหวนมีรูปหยดน้ำสีเหลืองและหยดน้ำสีขาว ส่วนบนของรูปลูกโลกมีอักษรภาษาไทยสีน้ำเงินขอบเส้นสีขาว
คำว่า แฟนต้า
เหนืออักษร น มีรูปใบไม้สีเขียวขอบเส้นสีน้ำเงิน ใต้ คำว่า แฟนต้า มีอักษรภาษาไทยสีแดงขอบเส้นสีขาว
คำว่า เวิลด์
ส่วนล่างของรูปลูกโลกและส่วนที่เป็นรัศมีมีอักษรภาษาไทยสีขาว คำว่า กลิ่น ข้างขวาของ
คำว่า กลิ่น
มีอักษรภาษาไทยสีเขียวขอบเส้นสีขาว คำว่า องุ่น เหนือรูปลูกโลกมีอักษรภาษาอังกฤษสีขาว
คำว่า © 2005
The Coca-Cola Company ใต้รูปลูกโลกมีอักษรภาษาไทยและตัวเลขสีน้ำเงินขอบเส้นสีขาว
คำว่า แฟนต้า เวิลด์ (น้ำหวานกลิ่นองุ่น) ปริมาตรสุทธิ 280 ซม.3
ด้านข้างฝาโดยรอบมีอักษรภาษาไทยและตัวเลขสีขาว คำว่า น้ำตาล
14% แต่งกลิ่นสังเคราะห์ใช้วัตถุกันเสีย เจือสีสังเคราะห์ บริษัท หาดทิพย์ จำกัด (มหาชน)
87/1 ถ.กาญจนวนิช ต.บ้านพรุ อ.หาดใหญ่ จ.สงขลา และมีตัวเลขสีขาว 90-1-05624-1-0051
อยู่ในกรอบ อย. สีขาว ขอบฝาสีบรอนซ์เงิน


ประกาศ
ณ วันที่ ๒๙ มีนาคม พ.ศ. ๒๕๕๐
นิรมล
หนูคง
ผู้อำนวยการกองรายได้
ปฏิบัติราชการแทน
อธิบดีกรมสรรพสามิต




วัชศักดิ์/ผู้จัดทำ
๑๗
พฤษภาคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๔๐ ง/หน้า ๓๐/๑๐ พฤษภาคม ๒๕๕๐